জানা যায়, উপজেলার পেড়িয়া ইউনিয়নের চেয়ারম্যান নির্বাচনে শাহজাহান বাবলুর ভাই আবুল কাশেম (কাপ পিরিজ) নির্বাচনী প্রতিদ্বন্দ্বীতায় অংশগ্রহণ করেন। আবুল কাশেমের ভাই শাহজাহান বাবলু ভাইয়ের নির্বাচনী গণসংযোগের সময় যোগীপুকুরিয়া গ্রামে যান। তিনি নির্বাচনী প্রতিশ্রুতির অংশ হিসেবে  যোগিপুকুরিয়া গ্রামের দীর্ঘদিনের জরাজীর্ণ মসজিদটি পুনঃনির্মাণ করে দেয়ার কথা বলে এলাকাবাসীকে মসজিদটি ভাঙ্গার জন্য বলেন। তিনি মসজিদটি নির্মাণে ১০ লাখ টাকা দেয়ার প্রতিশ্রতি প্রদান করেন বলে জানা যায়। মসজিদ কর্তৃপক্ষ মসজিদটি পুনঃনির্মাণের আশ্বাস পেয়ে জরাজীর্ণ মসজিদের অবকাঠামো ভেঙ্গে ফেলেন। এর মধ্যে শাহজাহান বাবলু ৩৫ হাজার টাকা মুল্যের ইটও প্রদান করেন। পরবর্তীতে, প্রতারক শাহজাহান বাবলু বিভিন্ন সময়ে মসজিদের উন্নয়নে টাকা প্রদান সহ প্রয়োজনীয় নির্মাণ সামগ্রী দেব-দিচ্ছি বলে নির্বাচনী সময় পার করার কৌশল নেন। ইতিমধ্যে মসজিদ  কর্তৃপক্ষ মসজিদটির পুনঃনির্মাণে কাজ শুরু করতে না পারায় বিপাকে পড়ে যান। বর্তমানে মসজিদ কমিটি বিশাল অংকের টাকা ব্যয়ে মসজিদটি পুনঃনির্মাণ নিয়ে অনিশ্চতায় ভুগছেন।